Cèxa de San Pantałon Ła céxa de San Pantałon xe un edificio lerigióxo de ła sità de Venesia, inte el sestièr de Dorsoduro. Se afàsa su'l canpo omonimo, no łontàn da canpo Santa Malgarìta. xe el corispondente veneto de San Pantaleone martire. Łe notisie su łe orìxeni de ła Ceza xe insèrte e contraditorie. Alcuni aferma che sarìa stada costruìa inte el 1009 da Giordani, ma altri postisipa ła data al 1025 par el concorso dei Signolo e dei Dandolo. No xe ciàro gnanca quando che xe stàda costruìa ła parochia, forse inte el 1222, co sarìa stà rifato l'edificio e nominà piovàn Angelo Semitecolo. Infra el 1684 e el 1704 xe stàda ricostruìa patòca, parchè pericołante, su progeto de Francesco Comino. Xe stàda consacràda inte el 1745 dal patriarca Alvise Foscari. In quanto parochial, San Pantałon xe conprexa inte el Vicaria' de San Poło-Santa Croxe-Dorsoduro, parte del Patriarcàdo de Venesia, El titoło de parochia ga dà esarghe stà atribuìo insìn da ła so orìxeni e ła so sircoscrision gera un mucio vasta. Inte el 1810 ła s'a ridòta notevolmente co l'istitusion de łe parochie dei Frari e de Santa Maria dei Carmini e co l'anpliamento de queła preexistente de San Nicołò dei Tołentini. In orìxene ła gera afiłiàda a ła céxa de San Silvestro. Ła Ceza xe conosùa in quanto su'l sofito se ghe tròva , òpara de Gian Antonio Fumiani, dipinta 'nfra el 1680 e el 1704. No se tràta de un afresco ma de un stragrando dipinto su teła, in ùltima el più grando del mondo. Se dixe ch'el Fiumani, dopo vintiquatro ani de łaóro, el xe morto cascando da na inpalcadùra mentre ch'el gera drìo finir de reałixarlo. Altro dipinto intaresante xe el , ultima òpara de Paolo Veronese . Ne ła capeła del Sacro Chiodo, da ricordar l' de Antonio Vivarini e Giovanni d'Alemagna e na de ła metà del Tresento atribuìa a Paolo Veneziano. Ła fasàda no xe finìa.